EELNÕU

25.09.2025

**Ravikindlustuse seaduse muutmise seadus (psühhiaatria saatekiri ja e-konsultatsioon)**

**§ 1. Ravikindlustuse seaduse muutmine**

Ravikindlustuse seaduses tehakse järgmised muudatused:

**1)** paragrahvi 70 lõikes 2 asendatakse tekstiosa „lõikes 3“ tekstiosaga „lõigetes 3 ja 31“;

**2)** paragrahvi 70 lõikest 3 jäetakse välja sõnad „või psühhiaatrilist“;

**3)** paragrahvi 70 täiendatakse lõigetega 31 ja 32 järgmises sõnastuses:

„(31) Tervishoiuteenuste loetelus kehtestatakse erialade loetelu, mille puhul e-konsultatsioon on teenusele suunamisel kohustuslik.

(32) E-konsultatsioon on tervise infosüsteemi vahendusel toimuv tervishoiutöötajate vaheline nõustamine seoses kindlustatud isiku tervisega e-konsultatsiooni saatekirja alusel haiguse diagnoosi täpsustamiseks või uuringute ja ravi määramiseks, mille tulemusena konsulteeriv tervishoiutöötaja nõustab juhtumi osas kirjalikult või määrab vajadusel kindlustatud isikule vastuvõtu aja eriarstiabi või õendusabi osutamiseks.“;

**4)** paragrahvi 70 lõiget 5 täiendatakse punktiga 11 järgmises sõnastuses:

„11) ambulatoorset eriarstiabi osutatakse kindlustatud isikule e-konsultatsioonina.“.

**§ 2. Seaduse jõustumine**

(1) Käesolev seadus jõustub 2026. aasta 1. aprillil.

(2) Käesoleva seaduse § 1 punkt 2 jõustub 2027. aasta 1. jaanuaril.

Lauri Hussar

Riigikogu esimees

Tallinn, 2025. a.

Algatab Vabariigi Valitsus 2025. a